Էկոլոգիական իրավիճակը բնակավայրերում, բնակչության առոջություն – ՀՀ բնակավայրերի մեծ մասում առկա են բազմաթիվ էկոլոգիական խնդիրներ – օդի աղտոտում փոխադրամիջոցների և ստացիոնար աղբյուրների վնասակար արտանետումներով, խմելու ջրի անբավարար որակ, աղմուկի բարձր մակարդակ, ճառագայթման բարձր ֆոն, կենցաղային աղբավայրերի և տոքսիկ թափոնների չլուծված խնդիրներ, հողում ծանր մետաղների բարձր պարունակություն, անորակ սնունդ … Ի լրումն՝ բնակավայրերի գերակշիռ մասը չունեն մարդու առողջության նվազագույն պահանջները բավարարող կանաչ տարածքներ: Նշված վնասակար գործոնները շարունակաբար և բացասաբար են ազդում բնակչության վրա՝ խաթարելով մարդկանց առողջությունը: Վիճակագրության ազգային ծառայության տարբեր տարիների տվյալների համադրությամբ՝ տարեց տարի ավելանում են վերին շնչառական ուղիների, սիրտ-անոթային, մաշկային հիվանդությունները, երիտասարդանում են նորագոյացությունները: Իսկ հարմարվողականության սուղ պայմաններում Կլիմայի Փոփոխությունը վտանգում –խորացնում է մարդու առողջության բոլոր խնդիրները: